EkBass/fiwiki-20250220-pages-articles huggingface dataset:
Ephydra hians

Ephydra hians on Yhdysvalloissa, Kanadassa ja Meksikossa tavattava kärpäslaji. Lajin kärpäset käyttävät ravinnokseen veden alla kasvavia leviä ja selviävät hyvin suolaisissa ja emäksisissä vesistöissä. Suurin yksittäinen esiintymä kärpäsiä on Mono-järven ympäristössä Yhdysvaltojen Kalifornian osavaltiossa. ==Koko ja ulkonäkö== Aikuiset kärpäset ovat kooltaan 4–7 mm ja väritykseltään tumman ruskeita. Kärpästen rinnassa on metallinsinisiä ja vihreitä sävyjä. Lajin siivet ovat väriltään savunruskeita. Kärpäsen ruumissa on karvoitusta, jota kärpänen käyttää ilmakuplan luomiseen sukeltaessaan veden alle. Kärpäsen sukulaislajeilla on saman kaltaista karvoitusta, mutta Ephydra hians-lajin karvoitus on suhteessa runsaampaa. Kärpästen toukat ovat kooltaan ensimmäisessä kehitysvaiheessaan 1–3,5 mm, seuraavassa 3,5–5,5 mm ja lopulta 5,5–12 mm. Toukilla on käsnäjalat, jota ne käyttävät veden alla pohjaan kiinnittymiseen. ==Levinneisyys== Lajia tavataan Yhdysvalloissa, Kanadassa ja Meksikossa. Suurin keskittymä lajia esiintyy Mono-järven ympäristössä Yhdysvaltojen Kalifornian osavaltiossa. Järvellä kärpäsiä tavataan hyvin tiheään ja vain postimerkin kokoisella alueella voi olla jopa 2 000 kärpästä. Koko järven ympäristön kanta voi näin olla siis jopa 100 miljoonaa. == Elinympäristö ja elintavat == Ephydra hians-lajin kärpäset elävät vedessä ja sen välittömässä läheisyydessä rannoilla. Kärpäset suosivat kova-alustaisia ympäristöjä ja esimerkiksi mutaisilla tai hiekkaisilla pohjilla niitä esiintyy kovempia alustoja vähemmän. Kovat alustat suojaavat kärpäsiä esimerkiksi aalloilta ja saalistajilta. Kärpäset selviytyvät hyvin suolaisissa ja emäksisissä vesistöissä. Samoissa vesistöissä selviytyvät vain hyvin harvat muut lajit, kuten jotkin levät ja katkaravut. Kärpäset käyttävät ravinnokseen levää. Joitakin kärpäsen yleisimpiä ravinnokseen käyttämiä leviä ovat Nitzshia frustrulum, Ctenocladus circinnatus ja Oscillatoria. Kärpäsen ravinnokseen käyttämiä leviä kasvaa runsaimmin matalassa vedessä. Levien luo päästäkseen kärpänen voi sukeltaa jopa 8 metrin syvyyteen. Kärpäsen ruumiissa on vahan peittämiä karvoja, jotka kärpäsen sukeltaessa luovat sen koko ruumiin peittävän ilmakuplan, jonka avulla kärpänen hengittää veden alla. Kärpäset munivat munansa veden alle levämatoille. Munia on tavallisesti noin 10. Toukat pystyvät hengittämään veden alla. Aikuisiksi toukat kasvavat kolmessa kehitysvaiheessa noin 25–30 päivän kuluessa. Mono-järvellä kärpäset muodostavat tärkeän ravinnonlähteen muuttolinnuille syksyisin, jolloin järvelle saattaa kerääntyä 2 miljoonaa lintua. Tuolloin järven ympäristössä pesii esimerkiksi 85 prosenttia kaikista preerialokeista. ==Lähteet== Luokka:Kärpäset
Kotiseututalo Puistola

Kotiseututalo Puistola sijaitsee Savukosken keskustan tuntumassa Kemijoen rannalla. Tilan rakennutti kunnanesimies ja maanviljelijä Väinö Halonen viisilapsiselle perheelleen vuonna 1947. Pihapiiri, johon kuuluu alkuperäinen navetta ja sauna, kuvastaa Itä-Lapin jälleenrakennuskauden asumista. Museona toimiva kokonaisuus kertoo 1950-luvun elämästä. Päärakennuksen yläkerrassa on Savukosken historiasta kertova näyttely. Kotiseututalo Puistolan omistaa ja sitä ylläpitää Savukosken kunta, joka sai rakennuksen perinnettä kunnioittavasta kunnostustyöstä Lapin rakennusperinne ry:n Hurrikas-palkinnon. == Lähteet == == Aiheesta muualla == * Kotiseututalo Puistolan www-sivut Luokka:Suomen kotiseutumuseot Luokka:Kulttuurihistorialliset museot Luokka:Savukoski
Keski-Kaspian diktatuuri

Keski-Kaspian diktatuuri oli lyhytaikainen Neuvostoliiton vastainen hallitus, joka perustettiin Bakun kaupungissa ensimmäisen maailmansodan aikana. Se korvasi Bakun kommuunin verettömässä vallankaappauksessa 26 heinäkuuta 1918. 15 syyskuuta 1918 Osmanien valtakunta ja Azerbaidžanin demokraattinen tasavalta valtasivat Bakun ja hallitus lakkasi olemasta. Luokka:Azerbaidžanin historia Luokka:Venäjän sisällissota
DXC Technology

DXC Technology on yhdysvaltalainen monikansallinen yhtiö, joka tarjoaa yritysten välisiä tietotekniikkapalveluja. Yritys syntyi vuonna 2017, kun aiemmat Computer Sciences Corporation ja Hewlett Packard Enterprisen Enterprise Service sulautettiin yhteen. DXC Technologyn Suomessa toimivan jaoston DXC Technology Finland Oy:n toimialana on ohjelmistojen suunnittelu ja valmistus. Yritys on ollut Kaupparekisterissä vuodesta 2016 ja sen kotipaikkana on Espoo. == Lähteet == Luokka:Konsultointiyhtiöt Luokka:Teknologiayhtiöt Luokka:Yhdysvaltalaiset yritykset
SurveyMonkey

SurveyMonkey on verkkosivusto, jolla käyttäjät voivat luoda omia sähköisiä kyselylomakkeita. Lomakkeiden tekeminen on ilmaista, mutta palvelusta on tarjolla myös lisää ominaisuuksia sisältävä maksullinen versio. Verkkosivuston omistaa vuonna 1999 perustettu taustayhtiö, joka on toiminut eri nimillä. Yhtiö oli hetken aikaa pörssinoteerattu yhtiö, mutta pääomasijoittaja Symphony Technology Group osti sen vuonna 2023 pois pörssistä 1,5 miljardilla dollarilla. == Lähteet == Luokka:Mielipidetiedustelu Luokka:Yhdysvaltalaiset yritykset
Pensasmarjukka

Pensasmarjukka (Euphonia affinis) on peippojen (Fringillidae) heimoon kuuluva lintulaji. René Lesson kuvasi sen tieteelle vuonna 1842. == Levinneisyys ja elinympäristö == Lajia tavataan Belizestä, Costa Ricasta, El Salvadorista, Guatemalasta, Hondurasista, Meksikosta ja Nicaraguasta. Se elää trooppisissa ja subtrooppisissa ympäristöissä. == Lähteet == Luokka:Peipot
Ciriaco Olarte Pérez de Mendiguren

Autuas Ciriaco Olarte Pérez de Mendiguren C.Ss.R. (8. helmikuuta 1893 Gomecha, Vitoria, Espanja – 31. heinäkuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 4 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013, sekä hänen muistopäiväänsä vietetään 31. heinäkuuta. == Lähteet == Luokka:Kristityt marttyyrit Luokka:Autuaaksi julistetut Luokka:Espanjalaiset papit Luokka:Vuonna 1893 syntyneet Luokka:Vuonna 1936 kuolleet
Witness (albumi)

Witness on yhdysvaltalaisen laulaja-lauluntekijä Katy Perryn viides studioalbumi, joka julkaistiin 9. kesäkuuta 2017. Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi Suomen virallisen listan kolmantena, ja pysyi listalla yhteensä 17 viikkoa. == Kappaleet == # # # # # # # # # # # # # # # === Target exclusive & International deluxe edition === # * # === Japanin rajoitetun painoksen DVD === # # # == Arvostelut == * AllMusic: AllMusic review Viitattu 18.3.2019. == Lähteet == Luokka:Vuoden 2017 albumit Luokka:Katy Perryn albumit
Malesiankäärmeenpää

Malesiankäärmeenpää (Channa bankanensis) on käärmeenpäiden (Channidae) heimoon kuuluva kalalaji. Sitä pidetään myös akvaariossa. == Levinneisyys ja elinympäristö == Laji on levinnyt Aasiaan, Indonesiaan ja Malesiaan. Malesiankäärmeenpäätä tavataan mustavetistä joista ja turvesoista. == Akvaariossa == Akvaariossa laji viihtyy parhaiten lämpimässä, pehmeässä vedessä. == Lähteet == Luokka:Käärmeenpäät
Anna Ölander

Anna Helena Ölander (15. joulukuuta 1861 Linköping – 23. lokakuuta 1939 Linköping) oli ruotsalainen kirjailija, kääntäjä ja virsirunoilija. Ölander oli kotoisin Itä-Götanmaalta, hänen isänsä oli opettaja ja myöhemmin kirkkoherra. Jo varhain hän alkoi kirjoittaa runoja ja kertomuksia, joita muutamat lehdet julkaisivat. Myöhemmin hän kirjoitti pidempiä romaanin tapaisia kertomuksia. Hän julkaisi viitisenkymmentä kirjaa, joista kolme on runokokoelmia. Hän käytti kirjoituksissaan nimimerkkiä A —der. Hän toimi myös Dagens Lösen (Päivän Tunnussana) -hartauskirjan toimittajana. Hän käänsi myös paljon virsiä ja lauluja, muun muassa Fanny Crosbyn lauluja ja on kertonut saaneensa vaikutteita Crosbyn lauluista. Kymmenkunta hänen kirjoittamaansa virttä on julkaistu. Ruotsin kirkon virsikirjassa on yksi hänen virtensä. Hänen laulujaan on useissa vapaiden kirkkokuntien laulukirjoissa ja joitakin niitä on myös suomennettu etenkin vapaiden suuntien laulukirjoihin. == Ölanderin lauluja suomenkielisissä virsi- ja laulukirjoissa == Ruotsin kirkon virsikirja * 65 Sanasi ääreen, Jeesus (Omkring ditt ord, o Jesus, suom. Tekla Renfors 1872–1912, uud. suom. Anna-Maija Raittila 1997) Siionin kannel * 426 Tänäänkin, niin lupaa Herra (Suom. 1906, uud. Lauri Thurén) Hengellisiä lauluja ja virsiä * 126 Miksi kohta nyt ei? (Varför icke idag?) * 375 Jollet sä voikaan johtaa (Kan du ej stå och syrɑ * 385 Aavoilla merten sun veljiäs kulkee (Göt vad du kan för de talrika skaror) Hengellinen laulukirja * 15 Oi Jeesus, sanas ääreen (Omkring ditt ord, o Jesus) * 259 Miksi kohta, nyt ei (Varför icke idag?) * 428 Päivä paistaa alta pilvenkin * 591 Luon katseen maahan mä valoisaan Seurakunta laulaa * 89 Sanasi ääreen, Jeesus (Omkring ditt ord, o Jesus, sSuom. Anna-Maija Raittila 1997) * 236 Ilman Jeesusta on kaikki turhaa (Om jag ägde allt men icke Jesus, uud. Joel Niininen 2001) == Lähteet == Luokka:Ruotsalaiset kirjailijat Luokka:Ruotsalaiset kielenkääntäjät Luokka:Ruotsalaiset virsirunoilijat Luokka:Vuonna 1861 syntyneet Luokka:Vuonna 1939 kuolleet
Tampereen palkinto

Tampereen palkinto on vuonna 1959 perustettu palkinto, jonka Tampereen kaupunki jakaa vuosittain erityisen ansioituneille henkilöille, jotka elämäntyöllään tai toiminnallaan ovat edistäneet Tampereen kehitystä ja tamperelaisten hyvinvointia tai olleet lisäämässä Tampereen vetovoimaa. Palkinnon myöntää kaupunginhallitus. Vuodesta 1994 vuoteen 2015 palkintona oli Unto Hietasen veistos Lähtevät kurjet, minkä jälkeen palkinnoksi vaihtui lasitaiteilija Markku Salon tekemä ”Tammerkosken kuohu”. Palkinto luovutetaan vuosittain Tampereen päivänä 1.10. yhdelle tai useammalle henkilölle Tampereen hyväksi tehdystä työstä. == Lähteet == ==Aiheesta muualla== *Tampereen palkinto yliopistojen kehittäjille *Tampereen palkinto Eppu Normaali -yhtyeelle *Tampereen palkinto ja ansiomitalit sekä lista palkinnon saajista vuodesta 1959- Luokka:Tampere Luokka:Suomalaiset palkinnot
Sweetener

Sweetener on yhdysvaltalaisen laulaja-lauluntekijän Ariana Granden neljäs studioalbumi, joka julkaistiin 17. elokuuta 2018. Albumin tuottivat Ariana Grande, Scooter Braun, Charles Anderson, Brian Malik Baptiste, Tommy Brown, Michael Foster, Hit-Boy, Ilya Salmanzadeh, Max Martin ja Pharrell Williams. Albumilla vierailee Pharrell Williams, Nicki Minaj ja Missy Elliott. Albumi nousi listaykköseksi monessa maassa, mukaan lukien Suomessa ja Yhdysvalloissa. Albumin ensimmäinen single "No Tears Left to Cry" julkaistiin 20. huhtikuuta 2018. Albumeihin Sweetener ja Thank U, Next liittyvä kiertue Sweetener World Tour alkoi vuoden 2019 maaliskuussa ja loppui joulukuussa. == Kappaleet == == Arvostelut == * AllMusic: * Helsingin Sanomat: == Lähteet == Luokka:Max Martinin tuottamat albumit Luokka:Ariana Granden albumit Luokka:Vuoden 2018 albumit
Lars Bexar

Lars Verner Eugen Bexar (17. elokuuta 1918 – 19. kesäkuuta 1968) oli suomalainen kuulantyöntäjä ja keihäänheittäjä. Bexar edusti urallaan Sundom Idrottsföreningiä. Kalevan kisoissa Bexar saavutti kuulantyönnössä hopeaa vuosina 1948 ja 1950 ja pronssia vuosina 1945 ja 1946. Keihäänheitossa hän oli parhaimmillaan neljäs vuonna 1948. Bexar edusti kuulantyönnössä Suomea maaotteluissa vuosina 1946 ja 1950. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä kuulantyöntö 14,96 Helsinki 20. syyskuuta 1945 keihäänheitto 65,15 Vaasa 22. elokuuta 1948 Lähde == Lähteet == Luokka:Suomalaiset kuulantyöntäjät Luokka:Suomalaiset keihäänheittäjät Luokka:Vuonna 1918 syntyneet Luokka:Vuonna 1968 kuolleet
Piuhola

Piuhola voi tarkoittaa: * Antti Piuhola (s. 1977), pesäpalloilija * Heikki Piuhola (s. 1961 tai 1962), televisiotoimittaja ja matkailuyrittäjä * Matti Piuhola (1929–2007), elokuvahistorioitsija
Lituyrtit

Lituyrtit (Eutrema) on ristikukkaiskasvien (Brassicaceae) heimoon kuuluva kasvisuku. Sukuun luetaan kuuluvaksi noin 30–45 lajia. == Lajeja == * Eutrema altaicum * Eutrema edwardsii – napalituyrtti * Eutrema integrifolium * Eutrema japonicum – maustelituyrtti (eli maustekrassi, wasabi) (syn. Wasabia japonica) * Eutrema primulifolium * Eutrema tenue == Lähteet == == Aiheesta muualla == * Finto: Kassu – Kasvien suomenkieliset nimet: Eutrema * Suomen Lajitietokeskus: Lituyrtit – Eutrema Luokka:Ristikukkaiskasvit
Flakpanzer IV

Flakpanzer IV on yhteinen nimitys itseliikkuville ilmatorjuntapanssarivaunuille. Mallit perustuvat Panzerkampfwagen IV -rungolle. Mallit valmistusjärjestyksessä ovat: * Möbelwagen * Wirbelwind * Ostwind * Kugelblitz Luokka:Saksalaiset ilmatorjuntapanssarivaunut
Seppo Mattinen

Seppo Mattinen (21. tammikuuta 1930 Helsinki – 13. tammikuuta 2022) oli suomalaissyntyinen tanskalainen taidemaalari ja -graafikko, joka asui vuodesta 1954 Tanskassa ja 1980-luvun keskivaiheilta alkaen Italiassa. Hänet tunnetaan Suomea paremmin Tanskassa värikkäästä, naivistisesta ja humoristisesta tyylistään sekä maalauksissaan että puupiirroksissaan, aiheina ihmishahmot, sisänäkymät ja asetelmat. Marc Chagallia, Giorgio de Chiricoa ja Henri Rousseauta ihaileva Mattinen käytti usein niin sanottua ideaperspektiiviä: tärkeät asiat ovat kuvassa isoja, vähemmän tärkeät pienempiä. Mattinen syntyi Helsingissä uskonnolliseen ja usein asuinpaikkaa vaihtaneeseen perheeseen. Hän opiskeli Taideteollisessa oppilaitoksessa, Göteborgin Slöjdföreningens skolassa sekä vuodesta 1954 Kööpenhaminassa Tanskan kuninkaallisessa taideakatemiassa. Hän jäi asumaan Tanskaan, jossa hän toimi kööpenhaminalaisessa Grønningen- ja odenselaisessa Den blå Citron -taiteilijaryhmässä. Mattinen sai vaikutteita myös Arthur Køpckeltä ja Fluxus- taiteilijaryhmältä. Mattisen töitä on muun muassa Tanskan valtion taidemuseon, Malmön museon, Tukholman Moderna Museetin, Lontoon British Museumin ja Victoria & Albert Museumin sekä yhdysvaltalaisen Oregonin osavaltionyliopiston kokoelmissa. Suomessa Mattisen töitä on ainakin Kansallisgalleriassa, Tampereen nykytaiteen museossa js Villa Gyllenbergissä. Mattinen teki myös kirjankuvituksia. Vuonna 2007 Tanskan posti julkaisi Mattisen maalauksen Via Trionfale postimerkkinä. ==Teoksia== File:Fladstrand kirke altar.JPG|Fladstrandin kirkon alttaritaulu, Frederikshavn |Cyklende Pige, seinämaalaus Nørrebrogaden ja Ravnsborggaden kulmassa, Kööpenhamina, 1993, poistettu 2019 File:Varde Bibliotek bogbussen 22.jpg|Varden kirjastoauto, 2002 ==Lähteet== ==Aiheesta muualla== *Mattisen töitä Clausens-taidegallerian sivustolla *Mattisen töitä Artnetissä *Den poetiske hverdagsmaler, Mattisen esittely Berlingske-lehdessä ==Kirjallisuutta== *Mattinen, Seppo. Sormet välissä. Erikoispainos. Anders Nyborg A/S, 1985. Luokka:Suomalaiset taidegraafikot Luokka:Suomalaiset taidemaalarit Luokka:Tanskalaiset taidemaalarit Luokka:Vuonna 1930 syntyneet Luokka:Vuonna 2022 kuolleet
Walking Out (kappale)

Walking Out on armenialaisen laulajan Srbukin esittämä kappale, jolla hän edusti Armeniaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista. == Lähteet == Luokka:Armenian euroviisuedustuskappaleet Luokka:Vuoden 2019 euroviisuedustuskappaleet
22 (Sarah McTernanin kappale)

22 on irlantilaisen laulajan Sarah McTernanin esittämä kappale, jolla hän edusti Irlantia vuoden 2019 Eurovision laulukilpailussa Tel Avivissa. Kappale kilpaili Euroviisujen toisessa semifinaalissa, jossa se sijoittui viimeiseksi ja karsiutui finaalista. == Lähteet == Luokka:Irlannin euroviisuedustuskappaleet Luokka:Vuoden 2019 euroviisuedustuskappaleet
Ojajärven junaonnettomuus

Ojajärven junaonnettomuus tapahtui 1. syyskuuta 1928 kello 10.50 Karjalan radalla Viipurin ja Hiitolan välillä lähellä Ojajärven rautatieasemaa, kun Viipurista lähtenyt postijuna syöksyi järveen ratapenkereen petettyä. Onnettomuudessa loukkaantui kymmenkunta henkilöä, heistä suurin osa lievästi. Aineelliset vahingot olivat useita miljoonia markkoja.Hirveä onnettomuus Ojajärvellä. Viipurin postijuna suistui järveen, Karjala 2.9.1928, nro 237, s. 5, Kansalliskirjaston digitaaliset aineistotUhkaava rautatieonnettomuus tapahtunut Karjalan radalla : osa junaa syöksynyt järveen, Helsingin Sanomat 2.9.1928, nro 238, s. 7, Kansalliskirjaston digitaaliset aineistot Postijuna n:o 711, jossa oli toistakymmentä vaunua, lähti Viipurista kello 8.27 aamulla. Onnettomuus tapahtui pari kilometriä Ojajärven asemalta Hiitolaan päin, kun juna oli Ojajärven ja lähellä Kentän vartiotupaa sijainneen kalliorinteen välisellä ratapenkereellä. Veturi ja vaunut alkoivat keikkua ja veturi suistui sitten radan vasemmalle puolelle ja veturin tenderi ja junan ensimmäiset vaunut toiselle puolelle rataa viereiseen Ojajärveen ja ratapenkereelle. Tenderi ja sen perässä ollut 3. luokan makuuvaunu vierivät järven pohjaan noin 20 metrin päähän rannasta. Makuuvaunu vajosi 10 metrin syvyyteen, mutta siellä olleet matkustajat pääsivät pelastautumaan ja uimaan rantaan. Makuuvaunun perässä olleet yhdistetty 1. ja 2. luokan boggievaunu ja yhdistetty 2. ja 3. luokan päivävaunu vajosivat osittain veteen. Kaikkiaan raiteelta suistui 5 vaunua, loput junan vaunut pysyivät raiteilla. Konduktöörinvaunu rikkoutui onnettomuudessa pahoin ja rata kärsi vaurioita niin että sen korjaaminen kesti useampia päiviä. Onnettomuuden syynä oli se, että sateisen kesän aikana vesi oli päässyt syövyttämään ratapenkerettä aiheuttaen sitten sen sortumisen junan alla. == Lähteet == == Aiheesta muualla == *Vakava juna-onnettomuus, Suomen Kuvalehti 8.9.1928, nro 37, s. 33, Kansalliskirjaston digitaaliset aineistot Luokka:Kaukola Luokka:Junaonnettomuudet Suomessa Luokka:Vuoden 1928 onnettomuudet Luokka:1920-luvun junaonnettomuudet Luokka:1920-luvun onnettomuudet Suomessa
Eva Olsoni

Eva Olsoni (17. toukokuuta 1908 Porvoo – 21. marraskuuta 1994 Gold Beach, Oregon, Yhdysvallat) oli suomalainen taidemaalari ja tekstiilitaiteilija. Porvoolainen Eva Olsoni opiskeli 1920-luvun keskivaiheilla kuvaamataidon opettajaksi Helsingin taideteollisessa keskuskoulussa. Hän jatkoi opintojaan vuosikymmenen lopulla Lontoon Byam Shaw -taidekoulussa sekä Pariisin Académie Colarossissa ja Académie Julianissa. Ensimmäisen näyttelynsä taidemaalarina hän piti 1937 ja osallistui sen jälkeen moniin näyttelyihin Euroopassa, kunnes muutti 1970-luvulla tyttärensä luo Yhdysvaltoihin. Olsoni työskenteli Stockmannin taideteollisella osastolla ja suunnitteli mattoja ja ryijyjä. Hän teki tekstiilejä myös tammisaarelaiselle Kotivilla Oy:lle ja taidekäsityöliike Nornalle sekä puvustuksia Svenska Teaternille ja Helsingin Kansanteatterille. 1960-luvulla Olsoni suunnitteli käyttöesineitä puusta, hopeasta, messingistä ja raudasta. Olsonin töitä on Suomessa hankittu Helsingin taidemuseon, Porvoon museon, Suomen Yhdyspankin ja Maire Gullichsenin kokoelmiin. Eva Olsoni sai kaksi palkintoa Pariisin maailmannäyttelyssä 1938. ==Lähteet== Luokka:Vuonna 1908 syntyneet Luokka:Vuonna 1994 kuolleet Luokka:Suomalaiset taidemaalarit Luokka:Suomalaiset tekstiilitaiteilijat Luokka:Kuvaamataidonopettajat
Kulešovin efekti

Kulešovin efekti on venäläisen elokuvateoreetikon Lev Kulešovin esittelemä tekniikka, jonka mukaan leikkaamalla kaksi kuvaa peräkkäin saadaan tehokkaampi vaikutus kuin vain yksittäisellä kuvalla. Lev Kulešovin alkuperäisen kokeen aika on lähteissä hieman eri tavalla. Kulešov on itse muistellut yhdistelleensä toisiinsa vuoden 1918 paikkeilla erilaisia filminpätkiä. Vsevolod Pudovkin kertoi vuonna 1929, että Kulešov olisi yhdistänyt saman lähikuvan näyttelijä Ivan Mozžuhinin kasvoista kolmeen erilaiseen kuvaan. Hän yhdisti kuvan keittolautaseen, leikkivään pikkutyttöön ja ruumisarkkuun. Kuvat nähnyt yleisö liitti otosyhdistelmiin erilaisen merkityksen. Keittolautasen kanssa Mozžuhin näytti miettivän unohtunutta keittoa, lapsen kanssa hän näytti hymyilevän ja ruumisarkun kanssa ilmaisevan syvää surua.Pönni, s. 122. Kulešovin efekti on terminä keksitty paljon Kulešovin tekemien kokeiden jälkeen. Georges Sadoulin mukaan nimitys olisi syntynyt vuonna 1951, jolloin Pudovkinia olisi kutsuttu ”Pudovkinin efektin” keksijäksi. Pudovkin olisi kieltänyt tämän ja antanut kunnian Kulešoville. == Lähteet == * === Viitteet === ==Kirjallisuutta== *Pudovkin, Svevolod: ”Kulesovin koe”, Filmihullu 6/1983. Luokka:Elokuvateoria Luokka:Neuvostoliiton elokuva
That Night (kappale)

That Night on latvialaisen yhtyeen Carouselin esittämä kappale, jolla he edustivat Latviaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui viidenneksitoista ja karsiutui finaalista. == Lähteet == Luokka:Latvian euroviisuedustuskappaleet Luokka:Vuoden 2019 euroviisuedustuskappaleet
Stay (Anna Odobescun kappale)

Stay on moldovalaisen laulajan Anna Odobescun esittämä kappale, jolla hän edusti Moldovaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui kahdenneksitoista ja karsiutui finaalista. == Lähteet == Luokka:Moldovan euroviisuedustuskappaleet Luokka:Vuoden 2019 euroviisuedustuskappaleet
On a Sunday

On a Sunday on romanialaisen laulajan Ester Peonyn esittämä kappale, jolla hän edusti Romaniaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui kolmanneksitoista ja karsiutui finaalista. == Lähteet == Luokka:Romanian euroviisuedustuskappaleet Luokka:Vuoden 2019 euroviisuedustuskappaleet
Happy Together

Happy Together voi viitata: ==Musiikki== *”Happy Together”, The Turtlesin vuoden 1967 kappale **Happy Together, The Turtlesin vuoden 1967 albumi *Happy Together, Leningrad Cowboysin vuoden 1994 albumi *Happy Together, Twinsin vuoden 2002 albumi ==Elokuva== *Happy Together, vuoden 1989 yhdysvaltalainen elokuva *Happy Together, vuoden 1989 hongkongilainen elokuva *Happy Together, vuoden 1997 hongkongilainen elokuva *Happy Together, vuoden 2008 elokuva *Happy Together, vuoden 2018 eteläkorealainen elokuva ==Televisio== *Happy Together, vuoden 1999 eteläkorealainen televisiosarja *Happy Together, vuoden 2001 eteläkorealainen keskusteluohjelma *Happy Together, vuoden 2006 venäläinen televisiosarja *Happy Together, vuoden 2018 yhdysvaltalainen televisiosarja
She Got Me

She Got Me on sveitsiläisen laulajan Luca Hännin esittämä kappale, jolla hän edusti Sveitsiä vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 364 pistettä ja saavutti sijan 4. == Lähteet == Luokka:Sveitsin euroviisuedustuskappaleet Luokka:Vuoden 2019 euroviisuedustuskappaleet
Happy Together (kappale)

Happy Together on yhdysvaltalaisen rockyhtyeen The Turtlesin kappale heidän kolmannelta studioalbumiltaan Happy Together (1967). Kappaleen sanoitti Garry Bonner ja Alan Gordon, sovitti Chip Douglas ja tuotti Joe Wissert. ”Happy Together” julkaistiin singlenä helmikuussa 1967 ja siirtyi Billboard Hot 100 -musiikkilistan ensimmäiselle sijalle The Beatlesin kappaleen ”Penny Lane” tilalle. Kappale oli listan kärjessä kolmen viikon ajan. ==Lähteet== Luokka:The Turtlesin kappaleet Luokka:Vuoden 1967 kappaleet Luokka:Billboard Hot 100 -listan ykköset
Love is Forever

Love is Forever on tanskalaisen laulajan Leonoran esittämä kappale, jolla hän edusti Tanskaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 120 pistettä ja saavutti sijan 12. == Lähteet == Luokka:Tanskan euroviisuedustuskappaleet Luokka:Vuoden 2019 euroviisuedustuskappaleet
Arcade (Duncan Laurencen kappale)

Arcade on hollantilaisen laulajan Duncan Laurencen esittämä kappale, jolla hän edusti Alankomaita vuoden 2019 Eurovision laulukilpailussa. Kappale voitti lopulta koko laulukilpailun kerättyään ensin toisessa semifinaalissa 280 pistettä ja sen jälkeen finaalissa 498 pistettä. Kappale on saavuttanut miljardin striimauksen rajan. == Lähteet == Luokka:Alankomaiden euroviisuedustuskappaleet Luokka:Vuoden 2019 euroviisuedustuskappaleet
Morta

Morta on roomalaisessa mytologiassa kuoleman jumalatar. Myöhempinä aikoina hänet liitettiin yhteen syntymän jumalattarien Deciman ja Nonan kanssa, ja heistä tuli kohtalon jumalattarien kolmikko, Parcae, joka vastasi kreikkalaisen mytologian kohtalottaria eli moiria.Jordan 1992, s. 198 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Kuoleman jumalat Luokka:Antiikin Rooman jumalattaret
Decima (jumalatar)

Decima on roomalaisessa mytologiassa synnytyksen jumalatar. Hänet liitettiin yleensä toiseen synnytyksen jumalattareen, Nonaan. Decima vastasi raskausajan kriittisistä kuukausista. Myöhempinä aikoina hänet yhdistettiin Nonan ja kuoleman jumalattaren Mortan kanssa kohtalon jumalattarien kolmikoksi (Parcae), joka vastasi kreikkalaisen mytologian kohtalottaria eli moiria.Jordan 1992, s. 71 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Antiikin Rooman jumalattaret Luokka:Synnytyksen jumalat
Decima

Decima voi tarkoittaa jotain seuraavista: * Décima, espanjalainen runomuoto * Decima, mytologian hahmo * Decima, Guerrilla Gamesin pelimoottori * Pedro Rubén Décima, argentiinalainen nyrkkeilijä
Nona (jumalatar)

Nona on roomalaisessa mytologiassa synnytyksen jumalatar. Hänet liitettiin yleensä toiseen synnytyksen jumalattareen, Decimaan. Nona vastasi raskausajan yhdeksännestä kuukaudesta. Myöhempinä aikoina hänet yhdistettiin Deciman ja kuoleman jumalattaren Mortan kanssa kohtalon jumalattarien kolmikoksi, jota kutsuttiin nimellä Parcae.Jordan 1992, s. 219 Nonan nimi tulee raskauden yhdeksän kuukauden kestosta.Lurker 1987, s. 138 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Antiikin Rooman jumalattaret Luokka:Synnytyksen jumalat
Truth (Chingizin kappale)

Truth on azerbaidžanilaisen laulajan Chingizin esittämä kappale, jolla hän edusti Azerbaidžania vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 302 pistettä ja saavutti sijan 8. == Lähteet == Luokka:Azerbaidžanin euroviisuedustuskappaleet Luokka:Vuoden 2019 euroviisuedustuskappaleet
The Dream (kappale)

The Dream on kroatialaisen laulajan Roko Blaževićin esittämä kappale, jolla hän edusti Kroatiaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui neljänneksitoista ja karsiutui finaalista. == Lähteet == Luokka:Kroatian euroviisuedustuskappaleet Luokka:Vuoden 2019 euroviisuedustuskappaleet
Wake Up (Eliotin kappale)

Wake Up on belgialaisen laulajan Eliotin esittämä kappale, jolla hän edusti Belgiaa vuoden 2019 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui kolmanneksitoista ja karsiutui finaalista. == Listasijoitukset == Lista Paras sijoitus Ultratop 50 Flanders 40 Ultratop 50 Wallonia 13 == Lähteet == Luokka:Belgian euroviisuedustuskappaleet Luokka:Vuoden 2019 euroviisuedustuskappaleet
Australian ralli 2011

Australian ralli 2011 (virallisesti 21. Repco Rally Australia 2011) oli Rallin MM-sarjan kauden 2011 10. osakilpailu, joka ajettiin 8–11. syyskuuta. == Tapahtumia == Sébastien Loeb ajoi ulos erikoiskokeella 4 ja Sébastien Ogier ajoi puuhun 6. erikoiskokeella 9,1 sekunnin johtoasemasta. Ogier ja Loeb palasivat kilpailuun SupeRally-säännön myötä. Jari-Matti Latvala myönsi hidastaneensa erikoiskokeella 25, jotta Mikko Hirvonen siirtyy kärkipaikalle ja näin saa paremmat pisteet kuljettajien mestaruuskilpailua varten. Latvala menetti mahdollisuuden mestaruuteen hieman aikaisemmin. Citroën teki vastaavan päätöksen kuin Ford ja käski Ogieria jättäytymään Loebin taakse. == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Fiesta RS WRC 3:35.59,0 25 2\. Jari-Matti Latvala Miikka Anttila Ford Fiesta RS WRC 3:36.13,7 +14,7 18+2 3\. Petter Solberg Chris Patterson Citroën DS3 WRC 3:36.43,8 +44,8 15+1 4\. Matthew Wilson Scott Martin Ford Fiesta RS WRC 3:44.44,2 +8.45,2 12 5\. Khalid Al Qassimi Michael Orr Ford Fiesta RS WRC 3:48.32,3 +12.33,3 10 6\. Hayden Paddon John Kennard Subaru Impreza WRX STI 3:53.28,3 +17.29,3 8 7\. Michał Kościuszko Maciej Szczepaniak Mitsubishi Lancer Evolution X 3:55.00,3 +19.01,3 6 8\. Oleksandr Saliuk, Jr. Pavlo Cherepin Mitsubishi Lancer Evolution IX 3:57.07,5 +21.08,5 4 9\. Benito Guerra Borja Rozada Mitsubishi Lancer Evolution X 3:58.47,9 +22.48,9 2 10\. Sébastien Loeb Daniel Elena Citroën DS3 WRC 4:06.01,9 +30.02,9 1+3 Lähde: Lähde: Lähde: Lähde: Lähde: Lähde: Lähde: == Muuta == * Michał Kościuszkonin, Oleksandr Saliukin ja Benito Guerranin ensimmäiset pisteet. * Petter Solberg World Rally Teamin viimeinen palkintokorokesija. == Lähteet == == Aiheesta muualla == Luokka:MM-rallikausi 2011 Luokka:Australian ralli
Ruotsin ralli 2012

Ruotsin ralli 2012 (virallisesti 60. Rally Sweden 2012) oli Rallin MM-sarjan kauden 2012 toinen osakilpailu, joka ajettiin 9–12. helmikuuta. Kilpailun voitti Fordin Jari-Matti Latvala. == Tulokset == Sija Kuljettaja Kartanlukija Auto Aika Ero Pisteet 1\. Jari-Matti Latvala Miikka Anttila Ford Fiesta RS WRC 3:18.28,3 25+1 2\. Mikko Hirvonen Jarmo Lehtinen Citroën DS3 WRC 3:18.44,9 +16.6 18 3\. Mads Østberg Jonas Andersson Ford Fiesta RS WRC 3:19.07,1 +38,8 15 4\. Petter Solberg Chris Patterson Ford Fiesta RS WRC 3:19.42,6 +1.14,3 12+2 5\. Jevgeni Novikov Denis Giraudet Ford Fiesta RS WRC 3:21.09,7 +2.41,4 10 6\. Sébastien Loeb Daniel Elena Citroën DS3 WRC 3:21.23,4 +2.55,1 8+3 7\. Henning Solberg Ilka Minor Ford Fiesta RS WRC 3:22.17,8 +3.49,5 6 8\. Patrik Sandell Staffan Parmander Mini John Cooper Works WRC 3:23.37,2 +5.08,9 4 9\. Martin Prokop Zdeněk Hrůza Ford Fiesta RS WRC 3:23.58,3 +5.30,0 2 10\. Eyvind Brynildsen Cato Menkerud Ford Fiesta RS WRC 3:24.55,5 +6.27,2 1 Lähde: Lähde: Lähde: Lähde: Lähde: Lähde: Lähde: == Muuta == * Nasser Al-Attiyahin ensimmäinen kilpailu Qatarilla. * Qatarin ensimmäinen kilpailu. == Lähteet == Luokka:MM-rallikausi 2012 Luokka:Ruotsin ralli
Ruotsin ralli 2013

Ruotsin ralli 2013 (virallisesti 61. Rally Sweden 2013) oli Rallin MM-sarjan kauden 2013 toinen osakilpailu, joka ajettiin 7–10. helmikuuta. Kilpailun voitti Volkswagenin Sébastien Ogier. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 3:11.41,9 25+3 2\. Sébastien Loeb Daniel Elena Citroën DS3 WRC 3:12.23,7 +41,8 18 3\. Mads Østberg Jonas Andersson Ford Fiesta RS WRC 3:13.06,4 +1.24,5 15+1 4\. Jari-Matti Latvala Miikka Anttila Volkswagen Polo R WRC 3:13.12,5 +1.30,6 12+2 5\. Thierry Neuville Nicolas Gilsoul Ford Fiesta RS WRC 3:16.48,3 +5.06,4 10 6\. Juho Hänninen Tomi Tuominen Ford Fiesta RS WRC 3:17.25,0 +5.43,1 8 7\. Martin Prokop Michal Ernst Ford Fiesta RS WRC 3:23.07,3 +11.25,4 6 8\. Henning Solberg Emil Axelsson Ford Fiesta RS WRC 3:23.34,6 +11.52,7 4 9\. Jevgeni Novikov Ilka Minor Ford Fiesta RS WRC 3:24.46,6 +13.04,7 2 10\. Yazeed Al-Rajhi Michael Orr Ford Fiesta RRC 3:28.08,9 +16.27,0 1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == Luokka:MM-rallikausi 2013 Luokka:Ruotsin ralli
Stora Enson Oulun tehtaat

Stora Enson Oulun tehtaat on Stora Enson kartonkitehdas, joka sijaitsee Oulun Nuottasaaressa. Se on perustettu 1935. Vuonna 2021 tehtaalla alettiin valmistaa paperin sijasta kartonkia. Syksyllä 2022 ilmoitettiin, että toinenkin paperikone muutetaan kuluttajapakkauskartonkilinjaksi, jolla aletaan valmistaa taivekartonkia ja päällystettyä valkaisematonta kartonkia vuoden 2025 alkupuolella. == Tehdaspalokunta == Kalustona palokunnalla on ainakin: * Sammutusauto IR561 Scania P92ML, vm. 1986 * Kevyt sammutusauto IR5615 Mercedes-Benz Sprinter 519 CDI, kori: Wedonex Oy vm. 2014 * Kemikaalintorjunta-auto IR5658 Volvo, vm. 1977 * Kevyt pelastusauto IR569 Mercedes-Benz Vito 114 CDI 4x4, vm. 2018 * Kevyt pelastusauto IR5692 Mercedes- Benz Vito 116 CDI 4x4, kori: Rosenbauer CL, vm. 2012 == Katso myös == * Stora Enson Veitsiluodon tehtaat ==Lähteet== Luokka:Stora Enso Luokka:Suomen selluloosatehtaat Luokka:Oulun rakennukset ja rakennelmat
Stay

Stay voi tarkoittaa seuraavia: * Stay, Marc Fosterin ohjaama elokuva vuodelta 2005 * Stay, Sash!:n kappale vuodelta 1997 * Stay, Toojin kappale, Norjan edustaja Eurovision laulukilpailussa 2012 * Stay, Rihannan kappale vuodelta 2013 * Stay, Zeddin ja Alessia Caran kappale vuodelta 2017 * Stay, Anna Odobescun kappale, Moldovan edustaja Eurovision laulukilpailussa 2019 * Stay, The Kid Laroin ja Justin Bieberin kappale vuodelta 2021 * Stay, Monika Linkytėn kappale, Liettuan edustaja Eurovision laulukilpailussa 2023. * Stay, Poets of the Fallin kappale vuodelta 2005
Ojub Titijev

Ojub Salmanovitš Titijev, (s. 24. elokuuta 1957 Lebedinovka, Kirgiisien SNT, NeuvostoliittoOyub Titiev Kaukasian Knot 24.10.2018, viitattu 19.3.2019) on venäläinen ihmisoikeusaktivisti ja venäläisen ihmisoikeusjärjestön Memorialin Groznyin toimiston johtaja. Hänet pidätettiin vuonna 2018 poliittisiksi luonnehdittujen syytteiden perusteella, ja monet ulkomaiset ihmisoikeusjärjestöt kampanjoivat hänen vapauttamisekseen. Titijev sai 8. lokakuuta 2018 Václav Havelin ihmisoikeuspalkinnon. Palkinnon myöntämisperusteluna oli, että hän oli puolustanut merkittävällä tavalla ihmisoikeuksia sekä Euroopassa että maanosan ulkopuolella. Memorialin murhatun johtajan Natalia Estemirovan seuraaja Titijev tuomittiin maaliskuussa 2019 huumerikoksesta neljäksi vuodeksi vankeuteen. Ihmisoikeusjärjestöt pitävät tuomiota poliittisena.Ihmisoikeusjärjestö Memorialin johtaja sai pitkän tuomion. Helsingin Sanomat 19.3.2019 s. A 23 == Lähteet == ==Aiheesta muualla== * Fabricated Criminal Case against Oyub Titiev and Attacks on Memorial Timeline Memohrc.org 20.7.2018 Luokka:Venäläiset ihmisoikeusaktivistit Luokka:Vuonna 1957 syntyneet Luokka:Elävät henkilöt
Katkerasaippo

Katkerasaippo (Iberis amara) on ristikukkaiskasvien (Brassicaceae) heimoon, saippojen (Iberis) sukuun kuuluva yksivuotinen ruohovartinen kasvilaji. Katkerasaipon voi sekoittaa koristekasvina viljeltävään sarjasaippoon (Iberis umbellata), mutta lajit ovat kuitenkin erotettavissa toisistaan kukkien värin sekä litujen ulkonäön perusteella. Myös katkerasaippoa viljellään koristekasvina. Katkerasaippo voi kasvaa lähes 40 cm korkeaksi, ja se on kasvutavaltaan pysty. Katkerasaipon varsi on särmikäs ja siinä on alaspäin kaartuneita karvoja. Lehdet ovat kapeansuikeita ja niiden laita vaihtelee hammaslaitaisesta liuskoittuneeseen. Katkerasaipon kukinto on terttu, jonka kukat ovat valkoisia ja tuoksuvia. Kukkien kaksi ulointa terälehteä ovat tavallisesti selvästi suurempia kuin sisemmät terälehdet. Katkerasaipon hedelmät ovat noin 4–5 mm pitkiä ja pyöreitä lituja. Lidut ovat pinnaltaan muuten tasaisia, mutta yläosistaan hieman siipipalteisia. Katkerasaippo on kotoisin Länsi-Euroopasta, mutta sitä tavataan luonnosta myös Pohjoismaissa koristekasvikäytön myötä villiytyneenä. == Lähteet == == Aiheesta muualla == * Laji.fi: Katkerasaippo (Iberis amara) * JSTOR Global Plants: Iberis amara * Integrated Taxonomic Information System (ITIS): Iberis amara * Global Biodiversity Information Facility (GBIF): Iberis amara Luokka:Saipot
Run with the Lions

Run with the Lions on liettualaisen laulajan Jurijuksen esittämä kappale, jolla hän edusti Liettuaa vuoden 2019 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui yhdenneksitoista ja karsiutui finaalista. == Lähteet == Luokka:Liettuan euroviisuedustuskappaleet Luokka:Vuoden 2019 euroviisuedustuskappaleet
Chameleon (Michela Pacen kappale)

Chameleon on maltalaisen laulajan Michela Pacen esittämä kappale, jolla hän edusti Maltaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 107 pistettä ja saavutti sijan 14. == Lähteet == Luokka:Maltan euroviisuedustuskappaleet Luokka:Vuoden 2019 euroviisuedustuskappaleet
Spirit in the Sky

Spirit in the Sky on norjalaisen yhtyeen KEiiNOn esittämä kappale, jolla he edustivat Norjaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 331 pistettä ja saavutti sijan 6. "Spirit in the Sky" voitti yleisöäänet, mutta matalien raatiäänien takia sijoittui vasta kuudennelle sijalle. == Lähteet == Luokka:Norjan euroviisuedustuskappaleet Luokka:Vuoden 2019 euroviisuedustuskappaleet
Scream (Sergei Lazarevin kappale)

Scream on venäläisen laulajan Sergei Lazarevin esittämä kappale, jolla hän edusti Venäjää vuoden 2019 Eurovision laulukilpailussa. Kappale julkaistiin 9. maaliskuuta 2019. Kappale kilpaili Euroviisujen finaalissa, jossa se sai 370 pistettä ja saavutti sijan 3. == Lähteet == Luokka:Venäjän euroviisuedustuskappaleet Luokka:Vuoden 2019 euroviisuedustuskappaleet
Home (Kobi Marimin kappale)

Home on israelilaisen laulajan Kobi Marimin esittämä kappale, jolla hän edusti Israelia vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 35 pistettä ja saavutti sijan 23. == Lähteet == Luokka:Israelin euroviisuedustuskappaleet Luokka:Vuoden 2019 euroviisuedustuskappaleet
Sister (S!stersin kappale)

Sister on saksalaisen yhtyeen S!stersin esittämä kappale, jolla he edustivat Saksaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 24 pistettä ja saavutti sijan 25. == Lähteet == Luokka:Saksan euroviisuedustuskappaleet Luokka:Vuoden 2019 euroviisuedustuskappaleet
Rakkaita pettymyksiä rakkaudessa

Rakkaita pettymyksiä rakkaudessa on Jouko Turkan kirjoittama näytelmä. Se sai kantaesityksensä Turkan ohjaamana Tampereen Työväen Teatterin Kellariteatterissa 24. tammikuuta 1996. Jouko Turkan poika Juha toimi isänsä kirjoitus- ja ohjausassistenttina. Näytelmä on niin sanotun rakkaustrilogian toinen osa. Ensimmäinen osa oli Lappeenrannan kaupunginteatterissa esitetty Kumpi nauttii enemmän – mies vai nainen? (1995) ja kolmas ja viimeinen Porin TeatterinTäysin tyydytetty nainen (1997). Tampereen Työväen Teatterin rooleissa nähtiin Eila Roine, Turkka Mastomäki/Valtteri Tuominen, Juhani Niemelä ja Sari Tirkkonen/Minna Hokkanen. Eritoten jo eläkkeelle ehtineen Eila Roineen roolisuoritusta ylistettiin laajalti. Roine sai myöhemmin Kallen kulttuuripalkinnon elämäntyöstään ja roolityöstään Madamena. Näytelmää esitettiin Tampereella kolme vuotta täysille katsomoille, yhteensä 147 kertaa. Suomen Näytelmäkirjailijaliitto myönsi Jouko ja Juha Turkalle näytelmästä Lea- palkinnon. Näytelmä vieraili lokakuussa 1996 Saksassa Chemnitzer Begegnungen -festiivaalilla, Tallinnan kaupunginteatterissa toukokuussa 1997 ja siitä tehtiin englanninkielinen tulkinta Lontoossa myöhemmin samana vuonna. Cherished Disappointments in Love nimisen esityksen ohjasi Sue Parrish. Esitys vieraili Espoon kaupunginteatterissa syksyllä 2001. Englanninkielinen näytelmäteksti on julkaistu myös kirjana. Englannin kielen lisäksi näytelmä on käännetty ruotsiksi ja espanjaksi. Näytelmästä tehtiin uusi versio Seinäjoen kaupunginteatteriin vuonna 2016 Antti Mikkolan ohjaamana. Esitys vieraili samana vuonna Tampereen Teatterikesässä vain muutamia päiviä sen jälkeen kun julkisuuteen oli tullut tieto Jouko Turkan kuolemasta. == Lähteet == Luokka:Suomalaiset näytelmät
Kesäkrassit

Kesäkrassit (Hornungia) on ristikukkaiskasvien (Brassicaceae) heimoon kuuluva pieni kasvisuku. Sukuun luetaan kuuluvaksi viisi lajia. Kesäkrasseihin on yhdistetty aiemmin eri sukuina pidetyt pääskynkukat (Pritzelago) ja soikkiot (Hymenolobus). == Lajeja == * Hornungia alpina – pääskynkukka (aiemmin Pritzelago alpina) * Hornungia aragonensis * Hornungia pauciflora * Hornungia petraea – kivikesäkrassi eli kesäkrassi * Hornungia procumbens – lenkosoikkio (syn. Hymenolobus procumbens) == Lähteet == == Aiheesta muualla == * Suomen Lajitietokeskus: Kesäkrassit – Hornungia * Finto: Kassu – Kasvien suomenkieliset nimet: Hornungia Luokka:Ristikukkaiskasvit Luokka:Taksoboksi
Suomen urheilu 1946

Suomen urheilu 1946 käsittelee vuoden 1946 merkittäviä uutisia ja tapahtumia suomalaisessa urheilussa. == Jalkapallo == * Suomen maajoukkue hävisi kaikki kolme maaotteluaan: Bergenissä Norjalle 12–0 sekä Helsingin olympiastadionilla Tanskalle 2–5 ja Ruotsille 0–7. Suomen ainoat maalintekijät olivat vaasalaiset Helge Svahn ja Erik Beijar. Suomea valmensi entinen maajoukkuemaalivahti Niilo Tammisalo. * Suomen-mestaruuden voitti Vasa IFK ja hopealle sijoittui Tampereen Pallo-Veikot.Pihlaja, s. 201 == Jääpallo == * Suomen maajoukkue pelasi helmikuussa Helsingissä Ruotsin kanssa tasapelin 4–4. * Suomen- mestaruuden voitti Warkauden Pallo -35, hopeaa sai Helsingin Jalkapalloklubi ja pronssille sijoittui Helsingin IFK.Pihlaja, s. 269 == Paini == * Vapaapainin Euroopan-mestaruuskilpailuissa Lenni Viitala voitti kultaa alle 52-kiloisten sarjassa ja Eino Virtanen alle 79-kiloisissa. Pronssille sijoittuivat Erkki Johansson alle 57-kiloisten sarjassa, Paavo Hietala alle 62-kiloisissa ja Lauri Kangas alle 67-kiloisissa.Pihlaja, s. 492–496 == Yleisurheilu == * Euroopan-mestaruuskilpailuissa 22.–25.8. Oslossa, Norjassa Suomi saavutti neljä kultamitalia, kolme hopeaa ja viisi pronssia ja sijoittui mitalitilastossa kolmanneksi. Viljo Heino voitti kultaa 10 000 metrin juoksussa, Mikko Hietanen maratonilla, Bertel Storskrubb 400 metrin aitajuoksussa ja Valdemar Rautio kolmiloikassa. Hopeamitalisteja olivat Helge Perälä 10 000 metrin juoksussa, Väinö Muinonen maratonilla ja Yrjö Nikkanen keihäänheitossa. Pronssia saivat Väinö Suvivuo 110 metrin aitajuoksussa, Nils Nicklén korkeushypyssä, Yrjö Lehtilä kuulantyönnössä, Veikko Nyqvist kiekonheitossa ja Tapio Rautavaara keihäänheitossa. Suomen ainoa naisurheilija oli keihäänheitossa seitsemänneksi sijoittunut Regina Marjanen, joka oli Lehtilän ja Rautavaaran ohella yksi kolmesta mukaan kelpuutetusta Työväen Urheiluliiton urheilijasta. * Viljo Heino juoksi 14.9. Helsingissä 10 maililla maailmanennätyksen 49.22,2. == Lähteet == * === Viitteet === Luokka:Vuoden 1946 urheilu 1946
Enroth

Enroth on muun muassa seuraavien henkilöiden sukunimi: * Benjamin Enroth (s. 1989), suomalainen laulaja * Erik Enroth (1917–1975), suomalainen taidemaalari * Jhonas Enroth (s. 1988), ruotsalainen jääkiekkomaalivahti * Lina Enroth (1851–1921), suomalainen opettaja ja kirjailija * Pepe Enroth (s. 1958), suomalainen laulaja * Sara Hildén, vuosina 1949–1962 Sara Hildén-Enroth (1905–1993), suomalainen liikenainen ja taidemesenaatti.
Suomen urheilu 1945

Suomen urheilu 1945 käsittelee vuoden 1945 merkittäviä uutisia ja tapahtumia suomalaisessa urheilussa. == Jalkapallo == * Suomen maajoukkue hävisi Ruotsille sekä vierasottelun Göteborgissa että kotiottelun Helsingin olympiastadionilla. Suomea valmensi heinä-lokakuussa ruotsalainen Axel Mårtensson. * Suomen-mestaruuden voitti Vaasan Palloseura ja hopealle sijoittui Helsingin Palloseura.Pihlaja, s. 201 == Jääpallo == * Suomen maajoukkue hävisi helmikuussa Tukholmassa Ruotsille 2–5. * Suomen-mestaruuden voitti Warkauden Pallo -35, hopeaa sai Oulun Palloseura ja pronssille sijoittui Helsingin IFK.Pihlaja, s. 269 == Yleisurheilu == * Viljo Heino juoksi 30.9. Turussa maailmanennätykset 10 maililla (49.41,6) ja tunnin juoksussa (19 339 m). == Lähteet == * === Viitteet === Luokka:Vuoden 1945 urheilu 1945
Suomen urheilu 1944

Suomen urheilu 1944 käsittelee vuoden 1944 merkittäviä uutisia ja tapahtumia suomalaisessa urheilussa. == Jalkapallo == * Suomen-mestaruuden voitti Vasa IFK, hopeaa sai Turun Palloseura ja pronssille sijoittui Viipurin Sudet.Pihlaja, s. 201 == Yleisurheilu == * Viljo Heino juoksi 25.8. Helsingissä maailmanennätykset 6 maililla (28.38,6) ja 10 000 metrillä (29.35,4). == Lähteet == * === Viitteet === Luokka:Vuoden 1944 urheilu 1944
Magnus Brostrup Landstad

Magnus Brostrup Landstad (7. lokakuuta 1802 Måsøy – 8. lokakuuta 1880 Kristiania) oli norjalainen pappi, virsirunoilija ja kansanperinteen kerääjä. Landstad suoritti teologian kandidaatin tutkinnon 1827 ja toimi pappina useissa eri paikoissa, kuten Seljord, Fredrikshald ja Sandar. Landstad tunnetaan erityisesti virsirunoilijana ja kansanperinteen kerääjänä. Hän oli perehtynyt hyvin norjalai­siin kansanlauluihin ja kokosi kansanperinnettä, muistiinpanoja, kertomuksia ja kansanlauluja. Hänen kokoelmansa oli aikanaan suurin norjalaisen kansanperinteen kokoelma. Reformaatiosta saakka virallisena kielenä ja myös jumalanpalveluskielenä Norjassa oli tanska. Landstad halu­si palauttaa norjan myös kirkon kieleksi. Erityisesti hän oli kiinnostunut reformaationajan virsistä ja halusi kohottaa norjan kielen takaisin eläväksi jumalanpalveluskieleksi tanskan asemasta. Häntä pyydettiin vuonna 1852 laatimaan virsikirja Norjan kirkkoa varten ja se valmistui 1868 sekä uudistettuna 1924. Se oli ensimmäinen norjalainen virsikirja, ja oli käytössä vuoteen 1926. Kirja tunnetaan nimellä Landstadin virsikirja. Landstad kirjoitti itse 65 virttä. Norjan kirkon virsikirjassa on 14 hänen kirjoittamaansa ja 30 hänen kääntämäänsä tai muokkaamaansa virttä. === Landstadin virsiä suomeksi === Ruotsin kirkon virsikirja * 321 "Jo juhlia taivaassa valmistetaan" ("De mange skal komme fra øst og fra vest", suom. Anna-Maija Raittila 1996) * 424 "Nyt vielä virren kohotan" ("Jeg løfter opp til Gud min sang", suom. William Snell 1966, muk. Anna-Maija Raittila 1969, uud. suom. Pekka Kivekäs 1997) * 631 "Käyn Jeesukseen turvaten nukkumaan" ("Jeg vet meg en søvn i Jesu navn", suom. William Snell 1968, uud. suom. Niilo Rauhala 2000) Suomen evankelis-luterilaisen kirkon virsikirja * 423 "Katseesi nosta yli maan" ("Oppløft ditt syn, du kristensjel", suom. Pauli Vaalas 1951, uud. Jaakko Haavio 1961) * 444 "On yksi Isä meillä" ("En Gud og alles Fader", Bernhard Severin Ingemann 1843 Igennem nat og trængsel -virren mukaan norj. Magnus Brostrup Landstad 1863, ruots. Edvard Evers 1902, suom. Per Boreman 1942, Anna-Maija Raittila 1984) * 827 "Jo juhlia taivaassa valmistetaan" ("De mange skal komme fra øst og fra vest", suom. Anna-Maija Raittila 1996) == Lähteet == Luokka:Vuonna 1802 syntyneet Luokka:Vuonna 1880 kuolleet Luokka:Norjalaiset kirjailijat Luokka:Norjalaiset virsirunoilijat Luokka:Norjalaiset papit
Emil Liedgren

Karl Gustaf Emil Liedgren (21. helmikuuta 1879 Rystad, Itä-Götanmaa – 9. syyskuuta 1963 Västerås) oli ruotsalainen teologi, virsirunoilija ja virsitutkija. Liedgren kävi koulua Linköpingissä ja opiskeli Uppsalan yliopistossa. Vuonna 1900 hän suoritti filosofian kandidaatin, vuonna 1905 teologian kandidaatin ja vuonna 1912 teologian lisensiaatin tutkinnot sekä vuonna 1921 teologian tohtorin tutkinnon. Hänen väitöskirjansa vuodelta 1916 käsitteli virsirunoilija, arkkipiispa Johan Olof Wallinia. Liedgren toimi lukion opettajana Uumajassa, Örebrossa ja Västeråsissa. Vuonna 1939 hänelle myönnettiin professorin arvonimi. Virsitutkijan työssä Liedgreniä kannusti mm. arkkipiispa Nathan Söderblom. Hän kirjoitti artikkeleja mm. vuoden 1819 virsikirjasta, ns. Wallinin virsikirjasta, anglosaksisesta hengellisestä lauluperinteestä ja sen tulos­ta Pohjolaan. Hänen hengellisenä taustanaan oli nuorkirkkoliike. Liedgren liittyi läheisesti liikkeen johdossa olleiden kolmen teologin, Johan A. Eklundin, Nathan Söderblomin ja Einar Billingin ajatuksiin, kaikki he olivat myös virsirunoilijoita. Liedgren oli Ruotsin virsikomitean jäsenenä 1934–1936 ja omien virsiensä kautta hänet lasketaan Ruot­sin 1900-luvun alkupuolen merkittävämpiin virsirunoili­joihin. Ruotsin kirkon virsikirjassa on viisi Liedgrenin kirjoittamaa ja kaksi hänen kääntämäänsä virttä. Suomenruotsalaisessa virsikirjassa on myös viisi hänen virttään. Liedgrenin kirjoittamat virret Ruotsin kirkon virsikirjassa * 216 Mestari, kaikki sinua etsimme (Mästare, alla söka dig, suom. Per Boreman 1946, Anna- Maija Raittila 1968, 1997) * 233 Herra, kätket sydämeesi (Fader, du vars hjärta, suom. Georg Gripenstad 1966, uud. suom. Anna-Maija Raittila 1999) * 284 Sana ikuinen, puhuit taitaen (Ord av evighet, suom Georg Gripenstad 1966, uud. suom. Pekka Kivekäs 1997) * 378 Luotasi, oi Jumalamme (Gud, hos dig är livets källa, suom. Per Boreman 1942, Oskari H. Jussila 1944, uud. suom. Anna- Mari Kaskinen 1996) * 530 Tien tunnen puistoon vilpoiseen (En dunkel örtagård jag vet, suom. Erik Ulrik Eriksson 1943, Lauri Pohjanpää 1946, uud. suom. Anna-Maija Raittila 1997) == Lähteet == Luokka:Ruotsalaiset kirjailijat Luokka:Ruotsalaiset virsirunoilijat Luokka:Vuonna 1897 syntyneet Luokka:Vuonna 1963 kuolleet